Šarvai

Šarvai – šarvų rinkinys, skirtas:
 visam žmogaus kūnui ar daliai jo apsaugoti nuo mechaninių sužeidimų, paprastai šaltaisiais ginklais.
 apsaugoti arklį ar kitokį jojamąjį gyvūną (pvz., kovos dramblį) nuo sužeidimų šaltaisiais ginklais. Kartais darydavo ir šarvus medžiokliniams šunims šernų medžioklei.
 apsaugoti transporto priemonę (automobilį, laivą, šarvuotojo traukinio vagoną ar garvežį) ar kovos mašiną (tanką, sraigtasparnį ar kt.) nuo kulkų, skeveldrų, artilerijos sviedinių.

Žmonių šarvai 
Iki XVII a. karuose iki 90 % žmonių žūdavo nuo šaltųjų ginklų, todėl šarvai buvo labai svarbi kario aprangos dalis.

Šarvų sudėtis 
Šarvus sudarė šios dalys (ne visi šarvai turi visas čia išvardintas dalis):
 galvos šarvai: šalmas (galintis turėti antveidį), antsmakris
 kaklo šarvai: goržetas
 liemens šarvai: kirasa (kartais – tik antkrūtinis), šarvinis sijonėlis
 rankų šarvai: antpečiai, antdilbiai, antžasčiai, šarvinės pirštinės, kartais ir antalkūniai, pažastiniai skydeliai
 kojų šarvai: grandinės kojinės, antšlauniai, antkeliai, antblauzdžiai, sabatonai (šarviniai batai)
 skydas